Oficiālais Vēstnesis L 145 , 10/06/1994 Lpp. 0019 - 0022

Speciālizdevums somu valodā: Nodaļa 3 Sējums 58 Lpp. 0025

Speciālizdevums zviedru valodā: Nodaļa 3 Sējums 58 Lpp. 0025



Komisijas Lēmums (1994. gada 19. maijs), ar ko nosaka īpašus nosacījumus, kas reglamentē tādu zvejniecības produktu importu, kuru izcelsme ir Singapūrā (94/323/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zivsaimniecības produktu ražošanai un laišanai tirgū [1], un jo īpaši tās 11. panta 1. punktu, tā kā Komisijas eksperts ir veicis pārbaudes vizīti Singapūrā, lai pārbaudītu apstākļus, kuros zvejniecības produkti tiek ražoti, uzglabāti un nosūtīti uz Kopienu; tā kā Singapūras tiesību aktos paredzētos noteikumus par zvejniecības produktu veselības ekspertīzi un uzraudzību var uzskatīt par līdzvērtīgiem tiem, kas noteikti ar Direktīvu 91/493/EEK; tā kā Nacionālās attīstības ministrijas primārās ražošanas departaments, Singapūras kompetentās iestādes un Veterinārā sabiedrības veselības aizsardzības nodaļa, tās kontroles struktūrvienība, spēj efektīvi novērtēt spēkā esošo tiesību normu piemērošanu; tā kā procedūrai Direktīvas 91/493/EEK 11. panta 4. punkta a) apakšpunktā minētā sertifikāta ieguvei jāietver arī sertifikāta parauga definīcija, prasību minimumu attiecībā uz valodu(ām), kurās tas jāsagatavo, un tās personas kvalifikāciju, kas pilnvarota to parakstīt; tā kā saskaņā ar Direktīvas 91/493/EEK 11. panta 4. punkta b) apakšpunktu, uz zvejniecības produktu iepakojuma jābūt norādei, kurā minēts trešās valsts nosaukums un izcelsmes uzņēmuma apstiprinājuma numurs; tā kā saskaņā ar Direktīvas 91/493/EEK 11. panta 4. punkta c) apakšpunktu, jāsastāda apstiprināto uzņēmumu saraksts; tā kā šis saraksts jāsagatavo pamatojoties uz Nacionālās attīstības ministrijas primārās ražošanas departamenta Komisijai sniegtās informācijas; tā kā tāpēc Nacionālās attīstības ministrijas primārās ražošanas departamenta uzdevums ir apstiprināt atbilstību Direktīvas 91/493/EEK 11. panta 4. punkta noteikumiem; tā kā Nacionālās attīstības ministrijas primārās ražošanas departaments ir sniedzis oficiālu apstiprinājumu attiecībā uz atbilstību Direktīvas 91/493/EEK pielikuma V nodaļā izklāstītajiem noteikumiem, un par prasību izpildi, kas līdzvērtīgas tām, kas noteiktas ar direktīvu uzņēmumu apstiprināšanai; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Nacionālās attīstības ministrijas primārās ražošanas departaments (Veterinārā sabiedrības veselības aizsardzības nodaļa) ir kompetenta Singapūras iestāde zvejniecības produktu atbilstības Direktīvas 91/493/EEK prasībām noteikšanai un sertificēšanai. 2. pants Zvejniecības produktiem, kuru izcelsme ir Singapūrā, izņemot gliemenes, adatādaiņus, tunikātus un jūras gliemežus jebkādā formā, ir jāatbilst šādiem nosacījumiem: 1. katram sūtījumam jāpievieno attiecīgi aizpildīts, parakstīts, datēts, no vienas lapas sastāvošs numurēts veselības sertifikāta oriģināls, kas sastādīts saskaņā ar šā lēmuma A pielikumā doto paraugu; 2. produktiem jābūt no apstiprinātiem uzņēmumiem, kas uzskaitīti šā lēmuma B pielikumā; 3. izņemot gadījumus ar neiesaiņotiem saldētiem zvejniecības produktiem un tādiem, kas paredzēti konservētas pārtikas ražošanai, uz visiem iesaiņojumiem ar neizdzēšamiem burtiem jānorāda vārds "Singapūra" un izcelsmes uzņēmuma apstiprinājuma numurs. 3. pants 1. Sertifikāts, kas minēts 2. panta 1. punktā, jāsagatavo vismaz vienas dalībvalsts, kurā notiek pārbaudes, valsts valodā. 2. Uz sertifikāta jānorāda Nacionālās attīstības ministra, primārās ražošanas departamenta pārstāvja vārds, statuss un paraksts un pēdējā oficiālais zīmogs krāsā, kas atšķirīga no citiem indosamentiem. 4. pants Šo lēmumu piemēro no 1994. gada 1. augusta. 5. pants Šis lēmums ir adresēts dalībvalstīm. Briselē, 1994. gada 19. maijā Komisijas vārdā — Komisijas loceklis René Steichen [1] OV L 268, 24.9.1991., 15. lpp. -------------------------------------------------- A PIELIKUMS VESELĪBAS SERTIFIKĀTS zvejniecības produktiem, kuru izcelsme ir Singapūrā un, kas paredzēti eksportam uz Eiropas Kopienu, izņemot gliemenes, adatādaiņus, tunikātus un jūras gliemežus jebkādā formā +++++ TIFF +++++ +++++ TIFF +++++ -------------------------------------------------- B PIELIKUMS Apstiprināto uzņēmumu saraksts Apstiprinājums | Uzņēmums | Adrese | Datums | VPH-CS-001 | Q. B. Food Trading Pte Ltd | Singapūra 2261 | bez ierobežojumiem | VPH-CS-002 | Tai Wee Company (Pte) Ltd | Singapūra 0512 | bez ierobežojumiem | VPH-CS-003 | NCS Cold Store | Singapūra 2261 | bez ierobežojumiem | VPH-FE-001 | Global Fisheries Pte Ltd | Singapūra 2261 | bez ierobežojumiem | VPH-FE-002 | Wales Seafood (Singapore) Pte Ltd | Singapūra 2263 | bez ierobežojumiem | VPH-FE-003 | Fong Hsiang Enterprises Co. Pte Ltd | Singapūra 2261 | bez ierobežojumiem | VPH-FE-004 | Sigma Food Products Pte Ltd | Singapūra 2775 | bez ierobežojumiem | VPH-FE-005 | Tri-Oceanic (Pte) Ltd | Singapūra 2261 | bez ierobežojumiem | VPH-FE-006 | Marissco (Pte) Ltd | Singapūra 2261 | bez ierobežojumiem | VPH-FE-007 | Thong Siek Trading Pte Ltd | Singapūra 2775 | bez ierobežojumiem | VPH-FE-008 | Tenneco Pte Ltd | Singapūra 1953 | bez ierobežojumiem | VPH-ME-001 | Effort Holdings Pte Ltd | Singapūra 0512 | bez ierobežojumiem | VPH-ME-002 | Yeo Hiap Seng Ltd | Singapore 2158 | bez ierobežojumiem | VPH-ME-003 | Amoy Canning Corporation (Singapore) | Singapūra 2261 | bez ierobežojumiem | VPH-SE-001 | Woh Hup Food Industries Pte Ltd | Singapūra 0512 | bez ierobežojumiem | --------------------------------------------------